Všeobecné   záväzné   nariadenie

obce    R a k o v i c e 

č. 11

 O    POUŽÍVANÍ   ZÁBAVNEJ   PYROTECHNIKY 

 

	Podľa § 6, § 11 odst. 3 písm. g) Zákona SNR č. 481/1992 Zb. o obecnom zriadení (úplné  znenie ako vyplýva z neskorších zmien a doplnok) vydáva Obecné zastupiteľstvo v Rakoviciach toto
	
	Všeobecne záväzné nariadenie obce Rakovice č. 11
o používaní zábavnej pyrotechniky

§ 1
	
1.	Na území obce Rakovice zakázané používať zábavnú pyrotechniku	
      a)	na verejných priestranstvách a v ostatných obytných zónach, kde nadmerným hlukom sú obťažovaní občania,	
	b)	na celom  území obce Rakovice, kde sa nachádzajú nezúčastnené osoby,	
	c)	v okolí školských zariadení, čakární a kostola 	
		
2.	Zábavnú pyrotechniku možno používať	
	a)	na miestach kde nemôže dochádzať k obťažovaniu ľudí nadmerným hlukom,	
	b)	dňa  31. decembra,  dňa 1. januára aj po 22.00 hod. za  dodržania ustanovení odstavca 1. písm. a) až c).	

3.  O použití  zábavnej pyrotechniky v jednotlivých prípadoch rozhoduje starosta obce na základe písomnej alebo ústnej žiadosti.
	
§ 2
	
1.	Kontrolu dodržiavania tohto nariadenia vykonáva Obec Rakovice, poslanci Obecného zastupiteľstva  a členovia komisie životného prostredia a verejného poriadku, ktorí za porušenie nariadenia sú oprávnení podať návrh na udelenie pokuty do výšky 16,5 €.	
	
2.	Pokiaľ  osoba resp. osoby použijú zábavnú pyrotechniku medzi väčším počtom osôb, alebo v blízkosti školských zariadení, v okolí kostola počas bohoslužby a v okolí čakární,   budú z takéhoto miesta vyvedené a vstup na toto miesto im bude na nevyhnutnú dobu zakázaný.	
	
3.  Zmeny a doplnky tohto všeobecne záväzného nariadenia schvaľuje Obecné zastupiteľstvo v Rakoviciach.  

4.   Ruší sa všeobecne záväzné nariadenie obce o používaní zábavnej pyrotechniky schválené dňa 15.12.2006.

5.  Toto všeobecne záväzné nariadenie je schválené OZ dňa 12.12.2008 a nadobúda účinnosť 15 dňom zverejnenia a to dňa 1.januára 2009. 

V Rakoviciach dňa 12. decembra 2008

                                                                             Dušan  D a l o š
                                                                             starosta obce